Vermiste konstabel se uitgebrande motor gekry | Netwerk24
Vermiste konstabel se uitgebrande motor gekry
Deur Buks Viljoen 14 Februarie 2018 16:28
Die twee weke lange soektog na ’n polisievrou van KwaZulu-Natal, konst. Senzeni Msipha (33), mag dalk verby wees.
Konstabel Senzeni Msipha Foto: Verskaf
Haar uitgebrande motor is Dinsdag deur polisiemanne van die Gingindlovu-polisiekantoor, waar sy gestasioneer was, op ’n verlate pad in die omgewing gekry.
Forensiese kenners se hulp is ingeroep en hulle het die uitgebrande wrak vir leidrade gefynkam.
In die wrak het hulle tekens van menslike oorskot gekry. Kapt. Coenie Herbst, die ondersoekbeampte, sê hulle wag nou vir DNS-monsters se uitslae om te bepaal of dit haar oorskot is.
Intussen het die polisie se ondersoek daartoe gelei dat twee verdagtes, onderskeidelik 32 en 35, Woensdag in verband met haar verdwyning in hegtenis geneem is. Een van die verdagtes is haar kêrel.
Die saak teen hulle is vir verdere ondersoek tot 21 Februarie uitgestel en hulle bly in aanhouding.
Meer oor: Kwazulu-Natal | Vermis | Soektog | Konstabel
Vermiste toeris se lyk in lykshuis opgespoor
Life Esidimeni: 5 pasiënte opgespoor, sê DA
Vermiste toeris: Familie rasend van kommer